Diari Oficial de la Generalitat Valenciana


Sumari del DOGV 5976, del 17-03-2009 (2009/3093)

ORDE de 2 de març de 2009, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes al sector equí a la Comunitat Valenciana per al seu foment i desenvolupament, i es convoquen per a l'exercici 2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5976

Data del DOGV
:   17-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3093


Data del document
:   02-03-2009

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * equí
    * ajuda pública
    * explotació agrària
    * ajuda a l'agricultura
    * empresa privada

ORDE de 2 de març de 2009, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes al sector equí a la Comunitat Valenciana per al seu foment i desenvolupament, i es convoquen per a l'exercici 2009. [2009/3093]  
El sector ramader equí va adquirint gran importància a la Comunitat Valenciana, no sols en l'àmbit relacionat amb la producció primària, sinó també amb altres sectors empresarials, des del turisme rural a activitats esportives, culturals, educatives i, fins i tot, terapèutiques.   
En el Reial Decret 1643/2008, de 10 d'octubre, s'establix la base normativa de les ajudes estatals destinades al sector equí (BOE núm. 246, de 11.10.2008). D'acord amb l'article 26 de l'esmentat reial decret, correspon a l'autoritat competent de la comunitat autònoma convocar les subvencions i determinar diversos aspectes de la seua tramitació, com el termini de presentació de les sol·licituds d'ajuda i l'òrgan competent per a la seua tramitació i resolució, entre altres.  
En l'Orde de 26 de desembre de 2006, de la Conselleria d'Agricultura, Pesca i Alimentació, es van establir les bases reguladores de les ajudes al sector equí en l'àmbit de la Comunitat Valenciana.  
La publicació de les Directrius Comunitàries sobre Ajudes Estatals al Sector Agrari i Forestal 2007-2013, del Reglament 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les Ajudes Estatals per a les Xicotetes i Mitjanes Empreses Dedicades a la Producció de Productes Agrícoles i pel qual es modifica el Reglament 70/2001 (DOUE L358, de 16.12.2006), i del Reglament 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les Ajudes de Minimis (DOUE L379, de 28.12.2006), ha fet necessària l'adaptació d'este règim d'ajudes, que s'ha reflectit en la publicació del Reial Decret 1643/2008, per la qual cosa és necessari modificar les bases reguladores establides en l'Orde de 26 de desembre de 2006.  
Així mateix, segons l'informe previ de la Direcció General d'Economia i d'acord amb el Decret 147/2007, de 7 de setembre, del Consell, esta orde reunix els requisits necessaris, amb les excepcions i condicionants recollits en les disposicions finals, per a procedir a la seua publicació.  
Per tot això, a proposta de la directora general de Producció Agrària,   
ORDENE  
Article primer   
S'establix, com a annex I d'esta disposició, el procediment de concessió i pagament de les ajudes estatals aprovades pel Reial Decret 1643/2008, de 10 d'octubre, per a la seua aplicació al sector equí de la Comunitat Valenciana.  
DISPOSICIÓ ADDICIONAL  
Primera  
Les ajudes regulades en esta orde es concediran en la convocatòria de 2009 a càrrec de les aplicacions pressupostàries següents: línia T 3082000 del capítol IV amb una quantia global màxima estimada de 50.000 euros i línia T 4746000 del capítol VII amb una quantia global màxima estimada de 50.000 euros.  
S'establix una quantia addicional estimada de 56.000,00 euros en la línia T 4746000 del capítol VII. L'efectivitat d'esta quantia addicional quedarà condicionada a la declaració de disponibilitat en el cas de tramitar-se i aprovar-se la corresponent generació de crèdit.  
Segona  
Es convoquen, per a l'exercici 2009, les ajudes a què fa referència l'article primer.  
Tercera  
El termini de presentació de sol·licituds, per a l'exercici 2009, serà d'un mes a partir de la publicació d'esta orde.  
DISPOSICIÓ DEROGATÒRIA  
Queda derogada l'Orde de 26 de desembre de 2006, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes al sector equí a la Comunitat Valenciana per al seu foment i desenvolupament.  
DISPOSICIONS FINALS  
Primera  
Segons la disposició final tercera del Reial Decret 1643/2008 es condiciona el pagament de les ajudes regulades en la secció 1ª del capítol segon i en la secció 2ª, article 9.7 a la prèvia decisió positiva de la Comissió Europea.  
Segona  
Segons la disposició final quarta del Reial Decret 1643/2008 es condiciona l'atorgament de les ajudes recollides en la secció 2ª del capítol II, article 9, apartats 1, 2, 3, 4, 5, 6 i 8 a la publicació del número de registre de la sol·licitud d'exempció en la pàgina web de la Direcció General d'Agricultura i Desenvolupament Rural de la Comissió Europea.  
Tercera  
Es delega en el director general competent en matèria de ramaderia la concessió i la denegació de les ajudes previstes en esta orde.  
Quarta  
Es faculta el director general competent en matèria de ramaderia per a emetre els actes, les resolucions i les instruccions que siguen necessaris per a l'aplicació d'esta orde.  
Esta norma entrarà en vigor l'endemà de la publicació en el Diari Oficial de la Comunitat Valenciana.  
València, 2 de març de 2009  
La consellera d'Agricultura, Pesca i Alimentació,  
MARITINA HERNÁNDEZ MIÑANA  
ANNEX I  
Procediment de concessió i pagament de les subvencions destinades al sector equí a la Comunitat Valenciana per al seu foment i desenvolupament.  
Apartat primer. Objecte de l'ajuda  
S'establix una línia d'ajudes destinades al sector equí de la Comunitat Valenciana per al seu foment i desenvolupament.  
Pel que fa a definicions, caldrà ajustar-se a allò que es disposa en l'article 2 del Reial Decret 1643/2008, de 10 d'octubre, pel qual s'establixen les bases reguladores de les subvencions estatals destinades al sector equí.  
Apartat segon. Beneficiaris i condicions d'estos  
Els beneficiaris de les línies d'ajuda i les condicions que han de complir estos, seran les que s'establixen en els diferents articles de cada una de les seccions del capítol II del Reial Decret 1643/2008. En el cas que els beneficiaris siguen xicotetes i mitjanes empreses compliran allò que es disposa en l'annex I del Reglament (CE) 800/2008.   
En el cas que el sol·licitant siga una agrupació sense personalitat jurídica, haurà de complir amb allò que es disposa en l'article 11.3 de la Llei 38/2003, de 17 de novembre, General de Subvencions.  
Apartat tercer. Tipus d'ajudes. Despeses subvencionables i imports de les ajudes  
Les ajudes objecte de subvenció previstes en esta orde seran les detallades en les diferents seccions del capítol II del Reial Decret 1643/2008, i estes són les ajudes següents:  
a) A les inversions en xicotetes i mitjanes empreses equines dedicades a la producció i cria d'èquids recollides en la secció 1ª, les activitats subvencionables de les quals es descriuen en l'article 5é.  
b) A les associacions de productors recollides en la secció 2ª, les activitats subvencionables de les quals es descriuen en l'article 9é.  
c) A les inversions en xicotetes i mitjanes empreses agràries equines dedicades a la transformació i comercialització de carn de cavall recollides en la secció 3ª, les activitats subvencionables de les quals es descriuen en l'article 14.  
d) A les xicotetes i mitjanes empreses no agràries i altres institucions recollides en la secció 4ª, les activitats subvencionables de les quals es descriuen en l'article 18.   
e) Ajudes a la formació recollides en la secció 5ª, les seues activitats subvencionables es descriuen en l'article 22.  
La quantia i intensitat màxima de les activitats subvencionables, coincidents amb les previstes en el capítol II del Reial Decret 1643/2008, són les determinades per a estes en els articles 7, 11, 16, 20 i 24 del Reial Decret 1643/2008.  
En este sentit, la quantia màxima de les ajudes indicades en els articles 7.1 i 11.1 c es destinarà a les inversions en xicotetes i mitjanes empreses ubicades en zones de dificultats naturals en zones de muntanya, per les dificultats en zones diferents de les de muntanya recollides ambdues en el Annex de la present orde i en las zones de Red «Natura 2000» que comprenen els Llocs d'Interés Comunitari (LICs) y Zones de Especial Protecció per a Aus (ZEPAs), visualizant-se en la següent adreça d'Internet http://orto.cth.gva.es/website/eepp/viewer.htm'idioma=v&ctema=web\_lics.  
Anualment es fixaran els imports globals màxims pels quals es podran concedir estes ajudes i les línies dels pressupostos generals de la Generalitat a què s'imputaran cada grup d'ajudes.  
Apartat quart. Presentació de sol·licituds  
Les sol·licituds d'ajuda es formalitzaran en instància degudament emplenada subscrita pel titular de l'empresa o entitat, o pel representant legal que corresponga, dirigida al director general competent en matèria de ramaderia de la Conselleria d'Agricultura, Pesca i Alimentació, en el termini que s'establisca en cada convocatòria anual.   
La sol·licitud es registrarà amb anterioritat a l'inici de la realització de la inversió o activitat per a la qual se sol·licita l'ajuda.  
Les sol·licituds es presentaran preferentment en qualsevol de les oficines de la Conselleria d'Agricultura, Pesca i Alimentació de la Comunitat, dins del termini establit en cada convocatòria anual, sense perjuí que es presenten en els llocs i pels mitjans previstos en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, i aniran acompanyades amb la documentació següent:  
A)Documentació genèrica:  
1r. Documents acreditatius de la personalitat i la capacitat del sol·licitant, còpia compulsada del DNI del sol·licitant, quan este siga persona física, i còpia compulsada de la cèdula d'identificació fiscal, quan tinga personalitat jurídica. La capacitat d'obrar es realitzarà per mitjà d'escriptura o document de constitució, estatuts o acte fundacional, en el qual consten les normes per les quals es regula la seua activitat, inscrits, si és el cas, en el corresponent registre oficial.  
2n. Documents acreditatius de la representació, els qui compareguen o firmen les sol·licituds de subvenció en nom d'un altre presentaran l'acreditació de l'esmentada representació. La persona amb poder suficient a l'efecte de representació haurà d'acompanyar còpia compulsada del seu DNI.  
3r. Declaració responsable de no estar sotmés als supòsits de prohibició per a ser beneficiari, segons allò que es disposa en l'article 13 de la Llei 38/2003, General de Subvencions.  
4t. Declaració responsable del sol·licitant sobre el compliment de la normativa d'integració laboral de persones amb discapacitat o, si és el cas, l'exempció d'esta obligació, segons s'establix en el Decret 279/2004, de 17 de desembre, del Consell, pel qual es regulen els procediments de contractació administrativa i de concessió de subvencions per al foment de l'ocupació de les persones amb discapacitat.  
5é. Declaració responsable del sol·licitant sobre l'absència de sancions en matèria de medi ambient, benestar animal i aplicació de programes sanitaris o anomalies en registres medicamentosos, d'acord amb l'apartat 2, de l'article 6 del Reial Decret 1643/2008.   
6é. Declaració responsable sobre la condició de PIME.  
7é. Declaració expressa responsable sobre concessió o sol·licitud d'altres ajudes per a la mateixa finalitat procedents de qualssevol administracions o ens públics o privats, nacionals o internacionals, i s'esmentarà l'import i l'entitat concedent.  
8é. Declaració jurada del responsable de no haver iniciat les inversions.  
9é. Imprés d'alta de manteniment de tercers de la Generalitat acompanyat amb el certificat de l'entitat bancària de la titularitat del compte on s'han d'efectuar els pagaments, en cas d'altes, baixes o modificacions de les dades que estan en poder del Sistema d'Informació Comptable de la Generalitat.  
10é. Ha de presentar una memòria tècnica en què s'expose el conjunt del projecte, la suficiència per a la viabilitat econòmica de l'explotació, associació o agrupació, i la repercussió d'este en el medi on es desenvolupe, elaborada per un titulat universitari en disciplina de contingut agrari o biològic en el cas d'ajudes a les inversions en xicotetes i mitjanes empreses equines dedicades a la producció i cria d'èquids.  
11é. En el cas d'ajudes a xicotetes i mitjanes empreses no agràries i altres institucions, declaració escrita sobre qualsevol altra ajuda de minimis rebuda durant els dos exercicis fiscals anteriors i durant l'exercici fiscal en curs.  
12é. Qualsevol altra documentació que, si escau, establisquen les resolucions anuals de convocatòria.  
B) Documentació especifica. Farà especial referència a aquells aspectes que, segons l'ajuda sol·licitada, siguen necessaris contemplar i/o acreditar per a complir amb allò que s'establix en els articles 6, 10, 15, 19 i 23 del Reial Decret 1643/2008, excepte la necessitat d'estar al corrent en les obligacions fiscals i tributàries.   
A este efecte, quan l'import de les despeses subvencionables supere la quantia de 30.000 euros en el supòsit de cost per execució d'obra, o de 12.000 euros en el suposat subministrament de béns d'equip o prestació de servicis per empreses de consultoria o assistència tècnica, el beneficiari haurà de sol·licitar com a mínim tres ofertes de diferents proveïdors que no podran ser superiors al valor de mercat, amb caràcter previ a la contracció del compromís per a la prestació del servici o l'entrega del bé, llevat que per les especials característiques de les despeses subvencionables no existisca en el mercat suficient nombre d'entitats que el subministren o presten. L'elecció entre les ofertes presentades es realitzarà d'acord amb els criteris d'eficiència i economia, i s'haurà de justificar expressament en una memòria l'elecció quan no recaiga en la proposta econòmica més avantatjosa.  
La documentació que acompanye la sol·licitud s'haurà de presentar en document original, i es podrà presentar juntament amb este una còpia per a la seua autenticació.  
La presentació de la sol·licitud, per part del beneficiari, comportarà l'autorització a l'òrgan gestor per a demanar els certificats d'estar al corrent en les obligacions fiscals (Agència Tributària i Generalitat), i davant de la Seguretat Social.  
Apartat quint. Procediment de concessió  
El procediment de concessió de les ajudes serà en règim de concurrència competitiva.  
Si el conjunt de les ajudes sol·licitades supera els fons disponibles, es tindran en compte els següents criteris de prioritat:  
1. Tindran prioritat les ajudes a les inversions en xicotetes i mitjanes empreses equines dedicades a la producció i cria d'èquids.  
2. Les sol·licituds d'ajuda s'ordenaran d'acord amb els criteris objectius següents, amb una valoració de punts d'acord amb la relació següent:  
a) Projectes innovadors degudament documentats en explotacions o PIME agràries: dos punts.  
b) Associacions i col·lectius a què es fa referència en l'article 9 del Reial Decret 1643/2008: dos punts.  
c) Activitats de foment de l'equitació de base i hipoteràpia o introducció de l'activitat equina dirigida a sectors de població amb dificultats socials específiques d'accés a l'activitat: dos punts.  
d) Jóvens agricultors i projectes a càrrec de dones: dos punts.  
e) Xicotetes i mitjanes empreses equines que disposen d'un cens de bestiar equí superior a 50 UBM al final del període de la sol·licitud: un punt.  
En tot cas, les sol·licituds es puntuaran segons la línia d'ajudes i l'activitat de què es tracte, la puntuació màxima total serà de cinc punts.  
En el cas que més d'un sol·licitant obtinga la mateixa puntuació, s'aplicarà l'orde establit en l'apartat 2.  
3. Aquells sol·licitants que no obtinguen una puntuació mínima de dos punts no es podran beneficiar d'estes subvencions.  
En el cas que no existiren fons disponibles entre diverses sol·licituds amb la mateixa puntuació, i el mateix orde de prioritat de l'apartat 2, tindran preferència aquelles sol·licituds d'empreses que acrediten ocupar major percentatge de treballadors discapacitats en relació amb les seues plantilles, amb anterioritat a la publicació d'esta orde, o que es comprometen a contractar a un percentatge major durant l'àmbit temporal de duració de la subvenció. En cas d'empat, s'ordenaran les sol·licituds segons data de registre d'entrada, i es procedirà al prorrateig si hi ha diverses sol·licituds amb la mateixa data de registre d'entrada per a aquelles que no hi haguera disponibilitat pressupostària.  
En el cas que algun dels beneficiaris renuncie a la subvenció, l'òrgan concedent acordarà, sense necessitat una nova convocatòria, la concessió de la subvenció al sol·licitant o sol·licitants següents a aquell en orde de la seua puntuació, sempre que amb la renúncia per part d'algun dels beneficiaris s'haja alliberat crèdit suficient per a atendre, almenys, una de les sol·licituds denegades.   
La instrucció del procediment de concessió de subvencions correspon al Servici d'Innovació i Tecnologia Ramadera de la Conselleria d'Agricultura, Pesca i Alimentació, que realitzarà d'ofici totes les actuacions que estime necessàries per a la determinació, el coneixement i la comprovació de les dades en virtut de les quals s'ha de formular la proposta de resolució, i que remetrà a l'òrgan col·legiat un informe d'avaluació de les sol·licituds.  
Quan l'import de la subvenció de la proposta de resolució provisional siga inferior a aquell que figura en la sol·licitud presentada, es podrà instar del beneficiari, la reformulació de la seua sol·licitud per a ajustar els compromisos i les condicions a la subvenció atorgable. Una vegada que la sol·licitud meresca la conformitat de l'òrgan col·legiat, es remetrà amb tot allò que s'ha fet a l'òrgan competent perquè dicte la resolució. En tot cas, la reformulació de sol·licituds haurà de respectar l'objecte, les condicions i la finalitat de la subvenció, així com els criteris de valoració establits respecte de les sol·licituds o peticions.  
A la vista de l'informe d'avaluació, l'òrgan col·legiat realitzarà la proposta de concessió de les ajudes. Este òrgan estarà integrat per 3 membres: un cap de servici, un cap de secció i un funcionari tècnic, designats per la direcció general competent en matèria de ramaderia.  
La consellera d'Agricultura, Pesca i Alimentació, a la vista de la proposta de resolució i de l'informe de l'òrgan col·legiat, resoldrà quant a la concessió d'estes ajudes per al desenvolupament d'alguna o de totes les activitats destinades al sector equí per a les quals s'haja sol·licitat ajuda, i s'esgota la via administrativa. Esta resolució haurà de ser notificada al sol·licitant.  
El termini màxim per a resoldre i notificar la resolució de les ajudes serà de sis mesos, comptats a partir de la data de publicació de la convocatòria anual. Transcorregut este termini sense que s'haja notificat resolució expressa, els interessats podran entendre desestimada la seua sol·licitud per silenci administratiu, de conformitat amb allò que es disposa en l'article 44 de la Llei 30/1992, de Règim Jurídic de les Administracions Públiques i Procediment Administratiu Comú.   
Davant d'esta resolució procedirà el recurs de reposició davant de la consellera d'Agricultura, Pesca i Alimentació en un termini d'un mes, a comptar des de l'endemà de la notificació, de conformitat amb allò que s'establix en els articles 116 i 117 de la Llei 30/1992, de Règim Jurídic de les Administracions Públiques i Procediment Administratiu Comú, en la seua redacció feta per la Llei 4/1999 o bé, impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de València en el termini de dos mesos, des de l'endemà de la notificació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i articles 10 i 46.1 de la Llei 29/1998, reguladora de la Jurisdicció Contenciosa Administrativa.  
Apartat sext. Realització de les activitats i inversions, procediment de control i pagament de les ajudes  
Les inversions i les reformes seran realitzades i justificades davant de l'administració fins al dia 31 d'octubre de cada exercici pressupostari per al qual haja sigut concedida la subvenció, per mitjà de compte justificatiu segons s'establix en article 72 del Reial Decret 887/2006, de 21 de juliol, que inclourà la declaració de les activitats i les inversions realitzades que han sigut finançades amb la subvenció i el seu cost amb el desglossament de cada una de les despeses incorregudes, i s'adjuntaran les factures de tercers corresponents a estes, així com els seus justificants bancaris de pagament.  
En el supòsit d'adquisició de béns immobles, a més dels justificants establits en el primer paràgraf, s'ha d'aportar certificat de taxador independent degudament acreditat i inscrit en el corresponent registre oficial.  
La presentació dels documents anteriors es realitzarà a les oficines de la Conselleria d'Agricultura, Pesca i Alimentació, al marge de la possibilitat que es presenten en els llocs i pels mitjans previstos en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
Una vegada finalitzades totes les inversions, l'interessat haurà d'aportar una comunicació de finalització de la inversió, que inclourà una memòria final on es valorarà el projecte realitzat en els termes establits en el primer paràgraf d'este apartat, així com el grau de compliment dels objectius previstos.  
Els beneficiaris de les ajudes previstes en esta orde, hauran de destinar els béns a la finalitat concreta per a la qual es concedix la subvenció durant, almenys, cinc anys en cas de béns que s'inscriguen en un registre públic i durant, almenys, dos anys per a la resta de béns.  
A la vista dels justificants aportats l'òrgan competent autoritzarà el pagament de les ajudes pels conceptes previstos en la memòria descriptiva i amb el límit màxim del pressupost aprovat, independentment que el valor de la inversió siga superior, d'acord amb les factures o els projectes aportats.  
Els servicis tècnics de la Conselleria d'Agricultura, Pesca i Alimentació duran a terme una inspecció de les sol·licituds per a comprovar el compliment de les condicions exigides a estes en esta orde.  
Apartat sèptim. Procediment de pagament parcial  
En totes les ajudes esmentades en esta orde, es podran realitzar pagaments fraccionats parcials, amb justificació prèvia de la realització de la corresponent inversió, fins a un màxim del 60% de la subvenció total concedida per a eixe exercici.  
La justificació es realitzarà per mitjà de la presentació dels corresponents certificats i conforme a l'apartat sext d'esta orde.  
Apartat octau. Compatibilitat de les ajudes  
A l'efecte de compatibilitat de les ajudes regulades en esta orde, caldrà ajustar-se a allò que es disposa en l'article 28 del Reial Decret 1643/2008.  
És incompatible l'obtenció simultània de subvencions a les xicotetes i mitjanes empreses agràries i a les seues associacions i agrupacions, amb les subvencions a les xicotetes i mitjanes empreses no agràries i altres institucions. Quan una explotació siga susceptible de rebre ajudes previstes en diverses de les seccions del capítol II del Reial Decret 1643/2008, només es podran sol·licitar subvencions regulades en una d'estes.  
Apartat nové. Reintegrament de quantitats indegudament percebudes  
Segons allò que s'establix en l'article 37.1 de la Llei 38/2003, General de Subvencions, procedirà el reintegrament de les quantitats percebudes i l'exigència de l'interés de demora des del moment del pagament de l'ajuda en els casos allí previstos.  
Quan la falta de justificació de les despeses subvencionables siga parcial, el reintegrament de la subvenció serà el que corresponga a les esmentades despeses no justificades, sempre que el compliment de la subvenció s'aproxime de forma significativa a la satisfacció dels compromisos adquirits.   
El procediment de reintegrament de les quantitats percebudes es regirà per allò que s'establix en el títol II de la Llei 38/2003, de 17 de novembre, General de Subvencions, i en les disposicions generals sobre procediments administratius contingudes en el títol VI de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Apartat deu. Modificació de la resolució de concessió  
A l'efecte de la modificació de les resolucions de les ajudes regulades en esta orde, caldrà ajustar-se a allò que es disposa en l'article 31 del Reial Decret 1643/2008.  
Apartat onze. Normativa aplicable  
En tots els apartats relatius a esta orde d'ajudes, i quan hi haja dubtes d'interpretació respecte d'estos, s'aplicarà la Llei 38/2003, de 17 de novembre, General de Subvencions, i el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, i serà necessària la publicació en el Diari Oficial de la Comunitat Valenciana d'acord amb l'article 18, així com la legislació específica que s'establix en el Reial Decret 1643/2008, de 10 d'octubre, que establix la base normativa de les ajudes estatals destinades al sector equí i, específicament, pel que fa a l'article 26.3, pel qual s'establix que en les resolucions de concessió de les subvencions els fons procedixen dels pressupostos generals de l'Estat.   
Així mateix, i com a norma supletòria de caràcter general la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
ANNEX  
Llista de municipis d'ubicació dels assentaments en zones desfavorides de muntanya i zones desfavorides per despoblament:  
03361 Agres  
03756 Alcalalí  
03859 Alcocer de Planes  
03352 Alcoleja  
03839 Alfafara  
03341 Almudaina  
03141 L'Alqueria d'Asnar  
03964 Balones  
03110 Benasau  
03039 Beniardá   
03692 Beniarrés  
03574 Benigembla  
03922 Benifallim  
03536 Benifato  
03342 Benilloba  
03484 Benillup  
03812 Benimarfull  
03490 Benimassot  
03899 Benimantell  
03607 Bolulla  
03483 Callosa d'En Sarrià  
03365 Castell de Castells  
03351 Cocentaina  
03960 Confrides  
03393 Quatretondeta  
03335 Facheca  
03390 Famorca  
03088 Gaianes  
03916 Gorga  
03606 El Castell de Guadalest  
03446 L'Orxa  
03194 Millena  
03376 Muro de Alcoy  
03193 Penàguila  
03324 Planes  
03177 Polop  
03196 Relleu   
03881 Sella   
03967 Tàrberna   
03635 Tibi  
03647 Tollos  
03384 La Torre de les Maçanes  
03118 La Vall d'Alcalà  
03451 La Vall d'Ebo  
03139 Vall de Gallinera  
03844 La Vall de Laguar  
12364 Atzeneta del Maestrat  
12897 Aín  
12848 Albocàsser  
12704 Alcudia de Veo  
12526 Alfondeguilla  
12400 Algimia de Almonacid  
12980 Almedíjar  
12258 Altura  
12775 Arañuel  
12915 Ares del Maestre  
12642 Argelita  
12136 Ayódar  
12875 Azuébar  
12520 Barracas  
12371 Bejís  
12032 Benafer  
12708 Benafigos  
12288 Benasal  
12448 Benlloch  
12137 Canet lo Roig  
12984 Castell de Cabres  
12379 Castellfort  
12858 Castellnovo  
12922 Castillo de Villamalefa  
12812 Catí  
12688 Caudiel  
12031 Cervera del Maestre  
12895 Xert  
12852 Xodos  
12686 Chóvar  
12143 Cinctorres  
12950 Cirat  
12417 Cortes de Arenoso  
12139 Costur  
12670 Les Coves de Vinromà  
12275 Culla  
12195 Eslida  
12658 Espadilla  
12413 Fanzara  
12090 Figueroles  
12366 Forcall  
12010 Fuente la Reina  
12339 Fuentes de Ayódar  
12802 Gaibiel  
12954 Geldo  
12823 Herbés  
12750 Higueras  
12894 La Jana  
12864 Jérica  
12582 Lucena del Cid  
12601 Ludiente  
12701 La Mata  
12776 Matet  
12945 Montán  
12927 Montanejos  
12258 Morella  
12275 Navajas  
12546 Olocau del Rey  
12700 Palanques  
12874 Pavías  
12696 Pina de Montalgrao  
12251 Portell de Morella  
12143 Puebla de Arenoso  
12598 La Pobla de Benifassà   
12102 La Pobla Tornesa  
12814 Rossell  
12321 Sacañet  
12180 La Salzadella  
12045 Sant Joan de Moró  
12653 Sant Mateu  
12062 San Rafael del Río  
12999 Sarratella  
12397 Segorbe  
12321 Sierra Engarcerán  
12690 Soneja  
12777 Sot de Ferrer  
12686 Suera  
12196 Teresa  
12036 Tirig  
12730 Toga  
12373 Todolella  
12909 Torás  
12292 El Toro  
12594 Torralba del Pinar  
12305 La Torre d'En Besora  
12938 La Torre d'en Doménec  
12980 Torrechiva  
12737 Traiguera  
12523 Les Useres  
12961 Vall d'Alba  
12255 Vall de Almonacid  
12258 Vallat  
12242 Vallibona  
12205 Vilanova d'Alcolea  
12296 Vilafamés  
12415 Vilafranca  
12768 Villahermosa del Río  
12463 Villamalur  
12517 Villanueva de Viver  
12587 Villar de Canes  
12026 Villores  
12999 Vistabella del Maestrazgo   
12011 Viver  
12299 Zorita del Maestrazgo  
12705 Zucaina  
46432 Ademuz  
46175 Alcublas  
46079 Alpuente  
46327 Andilla  
46669 Anna  
46488 Aras de los Olmos  
46996 Ayora  
46276 Benagéber  
46463 Bicorp  
46318 Bolbaite  
46768 Calles  
46291 Camporrobles  
46493 Casas Altas  
46251 Casas Bajas  
46559 Castielfabib  
46658 Caudete de las Fuentes  
46944 Chella  
46670 Chelva  
46672 Chera  
46392 Chulilla  
46206 Cofrentes  
46773 Cortes de Pallás  
46072 Domeño  
46183 Dos Aguas  
46403 Enguera  
46856 Estubeny  
46921 Fuenterrobles  
46569 Gátova  
46747 Higueruelas  
46282 Jalance  
46163 Jarafuel  
46252 Loriguilla  
46419 Losa del Obispo  
46966 Millares  
46153 Navarrés  
46070 Puebla de San Miguel  
46870 Quesa  
46192 Requena  
46248 Siete Aguas  
46775 Sinarcas  
46240 Sot de Chera  
46910 Teresa de Cofrentes  
46868 Titaguas  
46213 Torrebaja  
46830 Tuéjar  
46891 Utiel  
46158 Vallanca  
46769 Venta del Moro  
46843 Villar del Arzobispo  
46526 Villargordo del Cabriel  
46913 Yátova  
46789 La Yesa  
46060 Zarra